1807

Η παρούσα σελίδα αφορά το έτος 1807 κατά το Γρηγοριανό ημερολόγιο

Γεγονότα
3 Φεβρουαρίου - Μία βρετανική στρατιωτική δύναμη καταλαμβάνει την ισπανική πόλη του Μοντεβιδέο, σημερινή πρωτεύουσα της Ουρουγουάης.
7 Φεβρουαρίου - Ναπολεόντειοι Πόλεμοι: Μάχη του Άιλαου. Ο Ναπολέων Α΄ της Γαλλίας βρίσκει τις ρωσικές δυνάμεις του Μπένιγκσεν στο Άιλαου. Μετά από σκληρή μάχη, οι Γάλλοι καταλαμβάνουν την πόλη αλλά οι Ρώσοι επανέρχονται την επόμενη μέρα.
8 Φεβρουαρίου - Μετά από δύο ημέρες σκληρής μάχης, ο Ναπολέων Α΄ της Γαλλίας νικά τους Ρώσους υπό τον Μπένιγκσεν και τους Πρώσους υπό τον Λ'Εστόκ στη μάχη του Άιλαου. 
25 Μαρτίου - Καταργείται το δουλεμπόριο στη Βρετανική Αυτοκρατορία.
29 Μαρτίου - Ο Χάινριχ Βίλχελμ Όλμπερς ανακαλύπτει τον αστεροειδή 4 Εστία.
29 Μαΐου - Ο Σελίμ Γ΄, σουλτάνος της Οθωμανικής αυτοκρατορίας από το 1789, καθαιρείται υπέρ του ανιψιού του, Μουσταφά Δ΄.
9 Ιουλίου - Η Γαλλία και η Πρωσία υπογράφουν τη συνθήκη του Τιλσίτ.
2 Σεπτεμβρίου - Το Βασιλικό Ναυτικό βομβαρδίζει την Κοπεγχάγη με εμπρηστικές βόμβες και ρουκέτες φωσφόρου για να εμποδίσει τη Δανία να παραδώσει το στόλο της στον Ναπολέοντα.
29 Νοεμβρίου - Μεταφορά της πορτογαλικής αυλής στη Βραζιλία: Ο Ιωάννης ΣΤ΄ της Πορτογαλίας διαφεύγει από τη Λισαβόνα για να γλιτώσει από τις ναπολεόντειες δυνάμεις κατά τη διάρκεια του πολέμου της Ιβηρικής Χερσονήσου, μεταφέροντας την πορτογαλική αυλή στη Βραζιλία.
22 Δεκεμβρίου - Με την προτροπή του προέδρου των Η.Π.Α., Τόμας Τζέφερσον, το Κογκρέσο των Ηνωμένων Πολιτειών εγκρίνει εμπάργκο, με το οποίο απαγορεύονται οι εμπορικές συναλλαγές με όλες τις χώρες του εξωτερικού.  
Ο Ιωάννης Καποδίστριας συγκαλεί στη Λευκάδα τη "Συνέλευση των Κλεφταρματολών" αναγνωρίζοντας τον Αντώνη Κατσαντώνη ως γενικό αρχηγό των κλεφτών στη Δυτική Ελλάδα.

Γεννήσεις 

19 Ιανουαρίου - Ρόμπερτ Λη, Αμερικανός στρατηγός
4 Ιουλίου - Τζουζέπε Γκαριμπάλντι, Ιταλός στρατηγός
31 Αυγούστου - Τζον Γιανγκ, Βρετανός πολιτικός

Θάνατοι 

13 Ιανουαρίου - Αλέξανδρος Υψηλάντης, ηγεμόνας της Βλαχίας
4 Απριλίου - Ζερόμ Λαλάντ, Γάλλος αστρονόμος
Ιούλιος - Νικοτσάρας, Έλληνας αγωνιστής
5 Νοεμβρίου - Αγγέλικα Κάουφμαν, Ελβετίδα ζωγράφος

Εξωτερικοί σύνδεσμοι 
 

Έτη